బూర్గంపాడు మండలం

బూర్గంపాడు మండలం, తెలంగాణ రాష్ట్రం, భద్రాద్రి కొత్తగూడెం జిల్లాకు చెందిన మండలం.

ఇది సమీప పట్టణమైన పాల్వంచ నుండి 10 కి. మీ. దూరంలో ఉంది. 2016 లో  జరిగిన జిల్లాల పునర్వ్యవస్థీకరణకు ముందు ఈ మండలం ఖమ్మం జిల్లా లో ఉండేది.    ప్రస్తుతం ఈ మండలం భద్రాచలం రెవెన్యూ డివిజనులో భాగం. పునర్వ్యవస్థీకరణకు ముందు  ఇది పాల్వంచ డివిజనులో ఉండేది.ఈ మండలంలో 12 రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.మండల కేంద్రం బూర్గంపాడు

ఖమ్మం జిల్లా నుండి భద్రాద్రి జిల్లాకు మార్పు 

లోగడ ఖమ్మం జిల్లా, పాల్వంచ రెవిన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా బూర్గుంపాడు మండలం (1+11) పన్నెండు గ్రామాలుతో కొత్తగా ఏర్పడిన భద్రాద్రి (కొత్తగూడెం) జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది..

గణాంకాలు 
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 210 చ.కి.మీ. కాగా, జనాభా 64,580. జనాభాలో పురుషులు 32,705 కాగా, స్త్రీల సంఖ్య 31,873. మండలంలో 15,649 గృహాలున్నాయి.

ఆంధ్రప్రదేశ్ లో విలీనమైన పోలవరం ముంపు గ్రామాలు 
తెలంగాణ విభజనకు ముందు ఈ మండలంలో 17 రెవెన్యూ గ్రామాలు  ఉన్నాయి. అందులో ఒకటి నిర్జన గ్రామం. 2014లో తెలంగాణ ప్రత్యేక రాష్ట్రంగా ఏర్పడిన తర్వాత, పోలవరం ఆర్డినెన్స్ ప్రకారం ముంపు మండలాలను ఆంధ్రప్రదేశ్ లో కలిపింది.అయితే  అందులో భాగంగా ఈ మండలంలోని సీతారామనగరం, శ్రీధర (వేలేరు), గుంపెనపల్లి, గణపవరం, ఇబ్రహీంపేట, పెద్ద రావిగూడెం గ్రామాలు ఆంధ్రప్రదేశ్ లోని పశ్చిమ గోదావరి జిల్లాలో కలిసాయి.ఆంధ్రప్రదేశ్ ప్రభుత్వం వీటిని కుక్కునూరు మండలం లో విలీనం చేసింది.

మండలం లోని పట్టణాలు 

 సారపాక (జనగణన పట్టణం)

మండలం లోని గ్రామాలు

రెవెన్యూ గ్రామాలు 
 ఇరవెండి
 మోతె 
సారపాక 
 నాగినేనిప్రోలు
 బూర్గంపాడు
 సోంపల్లి
 పినపాక (పి.యమ్)
 ఉప్పుసాక
 నకిరపేట
 మొరంపల్లి బంజార్
 కృష్ణసాగర్

గమనిక:నిర్జన గ్రామం ఒకటి పరిగణనలోకి తీసుకోలేదు

మూలాలు

వెలుపలి లంకెలు